open-index/open-wikipedia-markdown huggingface dataset:
UG-saattueet

**UG-saattueet** olivat sarja Atlantin idästä länteen ylittäneitä Yhdysvalloista Gibraltarille matkanneita saattueita, jotka kuljettivat elintarvikkeita, ampumatarvikkeita ja sotamateriaalia Yhdysvaltain asevoimille Pohjois-Afrikkaan ja Etelä-Eurooppaan toisessa maailmansodassa. Saattueet koottiin Hampton Roadsissa lähellä Chesapeakenlahden suuta ja ne päätyivät Pohjois-Afrikan satamiin. Määränpää muuttui akselivaltojen joukkojen vetäytyessä 1942–1945.

## Taustaa
Liittoutuneiden sotamateriaali kuljetettiin vuodesta 1939 alkaen Pohjois-Amerikasta Britteinsaarille HX-saattueilla ja hitaammilla SC-saattueilla vuodesta 1940 alkaen. Näiden saattueiden suojaamisesta vastasivat Britannian ja Kanadan kuninkaalliset laivastot. Yhdysvaltain laivaston alukset osallistuivat vähäisessä määrin saattueiden suojaamiseen syyskuusta 1941 huhtikuuhun 1943. UG-saattueet luotiin toiselle suoremmalle huoltoreitille tukemaan erityisesti Pohjois-Afrikan maihinnousua ja sitä seuranneita taisteluita. Ensimmäinen saattue UGF 1 oli samalla maihinnoususaattue, joka lähti 24. lokakuuta 1942 ja se saapui määränpäähänsä 8. marraskuuta. Tunnuksen F merkitsi nopeaa (). Seuranneet itään ja länteen matkanneet saattueet muodostivat neljä eri sarjaa alkaen numerosta kaksi.

## UGF Nopeat itään matkanneet saattueet
Suurin piirtein kuukausittain lähti saattue Hampton Roadsista. Ensimmäinen oli UGF 2 2. marraskuuta 1942 Casablancaan. Saattueet UGf 4 - UGF 10 päätyivät Oraniin ja saattueesta UGF 11 alkaen määränpäänä oli Napoli. Viimeinen nopea saattue UGF 22 saapui 8. huhtikuuta 1945 Oraniin. Kaikkiaan 382 alusta matkasi kaikkiaan 26 saattueessa, joista ei upotettu ainuttakaan.

## UGS Hitaat itään matkanneet saattueet
Keskimäärin lähti noin kaksi hidasta saattuetta Hampton Roadsista kohti Pohjois-Afrikkaa.

## GUF Nopeat länteen matkanneet saattueet
Kaikkiaan 335 alusta palasi Yhdysvaltoihin näin numeroitujen 24 saattueen mukana. Ensimmäinen GUF 2 lähti Casablancasta 29. marraskuuta 1942 ja viimeinen GUF 22 Oranista 16. huhtikuuta 1945. Lisäksi oli joitakin lisäsaattueita kuten GUF 2A, GUF 15B ja GUF 17B. Näistä saattueista ei upotettu yhtään alusta.

## GUS Hitaat länteen matkanneet saattueet
Noin 5200 alusta palasi Yhdysvaltoihin muodostaen 98 hidasta saattuetta. Ensimmäinen  oli GUS 2 Oranista 21. joulukuuta 1942 ja viimeinen GUS 92 Oranista 27. toukokuuta 1945. Atlantilla ei saattueista upotettu aluksia, mutta Välimerellä upotettiin viisi.

## Saattajat
Yhdysvaltain laivasto vastasi saattueiden suojaamisesta Atlantilla ja Britannian kuninkaallinen laivasto Välimerellä.

## Lähteet
*
*
*

### Viitteet
Luettelo Wimbledonin naisten nelinpelin voittajista

Wimbledonin tennisturnaus on vuosittain järjestettävä tennisturnaus, joka pelataan ruohokentillä All England Lawn Tennis and Croquet Clubilla Wimbledonin taajamassa Lontoossa, Englannissa. 

## Voittajat

## Lähteet
* 

### Viitteet
Task Force 34

**Task Force 34** oli toisessa maailmansodassa Yhdysvaltain laivaston taisteluosasto, jonka tehtävänä oli vallata Marokko osana operaatio Torchia. Osaston komentajana oli kontra-amiraali Henry Kent Hewitt lippulaivanaan Northampton-luokan raskas risteilijä *[[USS Augusta (CA-31)|USS Augusta]]*. Alusten kuljettaman jalkaväen komentajana oli kenraalimajuri George S. Patton.

## TG34.1 Suojausosasto

## TG34.8 Pohjoinen hyökkäysosasto
Pohjoisen hyökkäysosaston (Task Group 34.8) aluksille oli kuormattu Yhdysvaltain 9. jalkaväkidivisioonan vahvennettu 60. jalkaväkirykmentti (), Yhdysvaltain 2. panssaridivisioonan 66. panssarirykmentin I pataljoona, 540. pioneerirykmentin I pataljoona sekä erikoisyksiköitä. Maihinnousuosaston komentajana oli prikaatikenraali  Lucian K. Truscott Jr. ja sen kokonaisvahvuus oli 9099 miestä ja 65 kevyttä panssarivaunua.

## TG34.9 Keskinen hyökkäysosasto
Keskisen hyökkäysosaston aluksille oli kuormattu Yhdysvaltain 3. jalkaväkidivisioona (vahvennetut rykmentit 7, 15 ja 30), 2. panssaridivisioonan 67. panssarirykmentin I pataljoona sekä erikoisyksiköitä. Kenraalimajuri Jonathan W. Andersonin alaisuudessa oli 18783 miestä ja 79 kevyttä panssarivaunua.

## TG34.2 Lentoryhmä

## TG34.10 Eteläinen hyökkäysosasto
Eteläisen hyökkäysosaston (Task Group 34.10) aluksille oli kuormattu Yhdysvaltain 9. jalkaväkidivisioonan vahvennettu 47. jalkaväkirykmentti (), Yhdysvaltain 2. panssaridivisioonan 67. panssarirykmentin III pataljoona sekä osia II pataljoonasta sekä erikoisyksiköitä. Maihinnousuosaston komentajana oli kenraalimajuri E. N. Harmon ja sen kokonaisvahvuus oli 6413 miestä ja 54 kevyttä sekä 54 keskiraskasta panssarivaunua.

## Lähteet
*
Luettelo televisiosarjan Pahan jäljillä jaksoista

Tämä on **luettelo televisiosarjan ''[[Pahan jäljillä]]'' jaksoista**.

## Yleiskatsaus

### Ensimmäinen tuotantokausi (2013)

### Toinen tuotantokausi (2014)
Erik Frosterus

**Erik Frosterus** (23. helmikuuta 1713 Oulu – 21. toukokuuta 1788 Haukipudas) oli suomalainen kappalainen ja katekismuksen tekijä.

Frosteruksen vanhemmat olivat Paltamon kirkkoherra Abraham Frosterus (1680–1726) ja Katarina Cajanus. Hän kävi Oulun triviaalikoulua ja pääsi ylioppilaaksi Turussa 1733. Turun akatemiassa opiskellut Frosterus oli opiskeluvuosinaan kotiopettajana Turun piispan Jonas Fahleniuksen perheessä. Frosterus vihittiin papiksi 1736.

Frosterus toimi armovuodensaarnaajana Haukiputaalla 1736 ja hän oli kappalaisena siellä vuodesta 1737 alkaen. Frosterus sai varapastorin arvon 1781. Hän kehitti kansanopetusta ja opetti myös itse lapsia lukemaan. Frosterus laati 200–sivuisen katekismuksen joka toimi Martti Lutherin katekismuksen selitysteoksena. Kirja ilmestyi ruotsin kielellä 1773 ja suomen kielellä 1783.

Frosterus oli naimisissa 1737–1755 Sofia Elisabet Patkullin (k. 1755) ja vuodesta 1756 Sigrid Maria Montinin (k. 1806) kanssa. Hänen poikiaan olivat Iin kirkkoherra Abraham Frosterus (1743–1815), Paltamon kappalainen Erik Frosterus (1745–1789), Kalajoen kirkkoherra Johan Frosterus (1751–1838) ja Iin kirkkoherra Jakob Frosterus (1761–1836).

## Teoksia
* *De helsosamma ords eftersyn, : 2 Tim. 1:13. Uti den ordning som d. Lutheri Catechismus, uti des hufwudstycken innehåller; efter de förnämste catecheters anledning, uti enfaldiga frågor och swar förestäld, af Eric Frosterus cap. wid Haukipudas capel, Ijå sokn och Österbotten*. Stockholm. tryckt i Kongl. tryckeriet hos Henr. Fougt, på des förlag, 1773
* *Nijden terwellisten sanain muoto, : 2 Tim. 1:13. Sijnä järjestyxesä kuin d. Lutheruxen catechismus sen päkappaleisa sisällänspitä, nijden enimmäin catechismuxen selittäitten johdatuxen jälkeen, edeswetänyt ja kokoonpannut yxinkertaisisa kysymyxisä ja wastauxisa. Wuonna 1782. Eric Frosterus v. past. ja cappalainen Haukiputan kappelilla, Iin pitäjäsä*. Wasasa, prändätty Georg Wilhelm Londicerildä. Kuningall. privil. kirjanpräntäjäldä, 1783

## Lähteet
*  Luettu 6.7.2014.
* Kirjastovirman henkilögalleria : Erik Frosterus 

## Aiheesta muualla
* Erik Frosteruksen elämäkerta Kansallisbiografiassa
Dalcroze-rytmiikka

**Dalcroze-rytmiikka**, aiemmin myös  **eurytmiikka**, **Dalcrozen eurytmiikka** tai **Dalcrozen menetelmä** on musiikkipedagoginen menetelmä, jonka kehitti sveitsiläinen Émile Jaques-Dalcroze. Dalcrozen tarkoituksena oli saada oppilaat ymmärtämään musiikin olemusta syvällisesti liikunnan, laulun tai säveltapailun  ja soitinimprovisaation keinoin. Eurytmiikaksi sanotaan useimmiten juuri liikunnallista osaa Dalcrozen menetelmästä.

Tyypillisellä rytmiikkatunnilla oppilaat ovat paljain jaloin ja liikkuvat ympäri huonetta. Opettaja soittaa musiikkia joko nauhalta tai improvisoiden pianolla. Oppilaat liikkuvat annettujen ohjeiden mukaan. Parhaimmillaan musiikki muuttuu reaktiona oppilaiden liikkeeseen.

Dalcroze-rytmiikkaa on sovellettu myös vanhusten musiikkiliikuntaan. Sen on todettu parantavana tasapainoa ja vähentävän kaatumisia.

## Lähteet
Skipton

**Skipton** on vanha markkinakaupunki Pohjois-Englannin Yorkshiressä. Kaupungissa pidetään vielä nykyäänkin lammasmarkkinoita. Kaupunki on strategisesti tärkeässä paikassa, ja sinne rakennettiin 1100-luvulla linna, Skipton Castle. Linnaa piiritettiin Englannin sisällissodassa kolme vuotta vuosina 1643-1645. Lopulta linnaa hallinneet rojalistit antautuivat. Teollisen vallankumouksen aikana 1700-luvulla rakennettu Leeds-Liverpool-kanava kulkee Skiptonin kautta ja toi aikanaan vaurautta alueelle. Nykyään kanava on tärkeä kaupungin matkailulle. 

## Aiheesta muualla

## Lähteet
Kyyhkynen (elokuva)

**Kyyhkynen** () on vuonna 1927 ensi-iltansa saanut Roland Westin ohjaama yhdysvaltalainen mykkä melodraamaelokuva, jonka pääosissa ovat Norma Talmadge, Noah Beery, Sr. ja Gilbert Roland.

## Juoni

Tanssija Dolores "Kyyhkynen" Romero on rakastunut uhkapelaaja Johnny Powelliin. Varakas ritari Don José María y Sandoval on taas rakastunut Doloresiin, ja sen takia hän lavastaa Johnnyn murhaajaksi, jotta saisi Doloresin itselleen. Dolores hieroo kauppaa Don Josén kanssa Johnnyn vapaudesta: Don José saisi Doloresin vapauden, jos Johnny pääsee vapaaksi. Don Josén ja Doloresin häiden aattona Johnny palaa maanpaosta vaatimaan Doloresia takaisin itselleen. Kun Doloresin ja Johnnyn pakoyritys epäonnistuu, heidät uhataan ampua, kunnes joukko sivullisia pakottaa Don Josén vapauttamaan heidät. Don José heltyy, vapauttaa vangit ja antaa hevosvaununsa heidän tulevaa matkaansa varten.

## Näyttelijät

## Tuotanto
*Kyyhkynen* perustuu Willard Mackin Broadway-näytelmään *[[Kyyhkynen (näytelmä)|Kyyhkynen]]*, jota esitettiin vuonna 1925. Alkuperäinen näytelmä sai ensi-iltansa Empire-teatterissa 11. helmikuuta 1925, ja sitä esitettiin 149 kertaa lokakuuhun 1925 asti. Judith Anderson oli pääosassa Dolores Romerona. Näytelmä elokuvan tapaan perustuu Gerald Beaumontin novelliin *[[The Blue Ribbon]]* (1923). Näytelmän ja alkuperäisen tarinan pohjilta Paul Bern, Willard Mack, Wallace Smith ja ohjaaja West laativat elokuvan käsikirjoituksen. Smith teki elokuvaan välitekstit.

*Kyyhkysen* tuotantoyhtiönä oli Norma Talmadge Film Corporation, ja sen tuottajina olivat Talmadge ja Joseph M. Schenck.

## Julkaisu ja vastaanotto
*Kyyhkynen* sai Yhdysvaltain ensi-iltansa New Yorkissa 31. joulukuuta vuonna 1927, jonka jälkeen elokuva pääsi maanlaajuiseen teatterilevitykseen 7. tammikuuta 1928. Elokuvan levittäjänä oli United Artists, jonka sen ajan levityksiin liittyvät ongelmat aiheuttivat *Kyyhkysen* heikon menestyksen. Vaikka elokuva ei ollut arvostelu- eikä yleisömenestys, William Cameron Menzies voitti elokuvasta parhaan lavastuksen Oscar-palkinnon vuonna 1929.

*Kyyhkynen* uudelleenfilmatisoitiin vuonna 1932 äänielokuvana. *[[Tyttö Riosta]]* -elokuvan pääosassa on Dolores del Río, ja sen tuotti RKO Radio Pictures. Elokuva *[[The Girl and the Gambler]]* (1939) perustuu myös *Kyyhkynen* -näytelmään.

*Kyyhkynen* on nykyään osittain kadonnut elokuva. Yhdysvaltain kongressin kirjastossa säilytetään elokuvan neljää kelaa, jotka ovat kelat 1, 3, 4 ja 8. Elokuvan kelat 2, 5, 6, 7 ja 9 ovat kadoksissa.

## Lähteet

## Aiheesta muualla
* 
* 
* 
* ''Kyyhkynen'' Silent eran sivustolla 
* ''Kyyhkynen'' TCM Movie Databasessa
Bostonin baletti

**Bostonin baletti** (*Boston Ballet*) on yhdysvaltalainen balettiseurue, joka toimii Bostonissa Massachusettsin osavaltiossa Yhdysvalloissa. Sen perustivat E. Virginia Williams ja Sydney Leonard vuonna 1963. Se on nykyään yksi Yhdysvaltojen merkittävimmistä balettiseurueista. Sen nykyinen taiteellinen johtaja on suomalaisyhdysvaltalainen Mikko Nissinen, joka on toiminut johtajana vuodesta 2001. Ennen Nissistä Bostonin balettia johtivat Violette Verdy (1980–1984), Bruce Marks (1985–1997) ja Anna-Marie Holmes (1997–2000). 

Nissinen on vuodesta 2001 uudistanut menestyksekkäästi Bostonin baletin imagoa ja ohjelmistoa.  The Boston Globe -lehti kirjoitti, että ”Bostonin baletin muodonmuutos on yksi vuosikymmenen suurimmista taidejutuista”. Vuodesta 2009 Bostonin baletti on esiintynyt The Boston Opera House -oopperatalossa.

Boston Ballet vieraili Suomen Kansallisbaletissa vuonna 2012. He esittivät Christopher Wheeldonin koreografian *Polyphonia*, Jorma Elon koreografian *Plan to B*, Helen Pickettin koreografian *Tsukiyo* sekä William Forsythen koreografian *The Second Detail*. Bostonin baletti on vieraillut myös muun muassa Espanjassa, Koreassa ja Kanadassa.

Bostonin baletin yhteydessä toimii Pohjois-Amerikan suurin balettikoulu **Boston Ballet School**. Balettikoulun johtaja on enitinen balettitanssija Margaret Tracey.

## Lähteet

## Aiheesta muualla
* Virallinen sivusto 
* Boston Ballet Twitterissä
Donbassin offensiivi

**Donbassin offensiivi** oli toisessa maailmansodassa puna-armeijan 13. elokuuta – 22. syyskuuta 1943 suorittama offensiivi, jonka tarkoitus oli vapauttaa Donetsin altaan teollisuusalue saksalaismiehitykseltä. Neuvostoliitto sai alueen teollisuuden nopeasti elpymään seuraavana vuonna. Offensiivin seurauksena saksalaiset joutuivat vetäytymään myös Kubanin alueelta.

## Lähteet
AFC:n karsinnat jalkapallon maailmanmestaruuskilpailuihin 1998

**Vuoden 1998 jalkapallon MM-kilpailujen karsintoihin** osallistui Aasian maanosaliitosta AFC:stä 36 maata. Joukkueet karsivat maanosan kolmesta kiintiöpaikasta, sekä yhdestä paikasta joka oli jaettu Oseanian maanosaliiton OFC:n kanssa. 

Karsintojen ensimmäisellä kierroksella joukkueet jaettiin kymmeneen lohkoon, joiden voittajat jatkoivat toiselle kierrokselle. Toisella kierroksella jäljellä olevat kymmenen joukkuetta jaettiin kahteen lohkoon, joiden voittajat selviytyivät MM-lopputurnaukseen ja lohkojen toiseksi sijoittuneet pelasivat yksiosaisen playoff-ottelun karsintojen kolmannesta sijasta. Ottelun häviäjä pääsi karsimaan liittojen välillä jaetusta MM-kisapaikasta.

Aasian maista selviytyivät MM-lopputurnaukseen toisen kierroksen lohkovoittajat Saudi-Arabia ja Etelä-Korea, sekä lohkokakkosten playoff-ottelun voittanut Japani. Neljäs kisoihin selviytynyt Aasian maa oli liittojen väliset karsinnat voittanut Iran.

## Ensimmäinen kierros

### Lohko 1

#### Ottelut

### Lohko 2

#### Ottelut

### Lohko 3

#### Ottelut

### Lohko 4

#### Ottelut

### Lohko 5

#### Ottelut

### Lohko 6

#### Ottelut

### Lohko 7

#### Ottelut

### Lohko 8

#### Ottelut

### Lohko 9

#### Ottelut

### Lohko 10

#### Ottelut

## Toinen kierros

### Lohko A

#### Ottelut

### Lohko B

#### Ottelut

## Play-off
Lohkokakkosten playoff-ottelu Aasian karsintojen kolmannesta sijasta pelattiin yksiosaisena puolueettomalla kentällä. Japani voitti ottelun jatkoajan kultaisella maalilla ja eteni MM-lopputurnaukseen. Iran selviytyi liittojen väliseen karsintaan OFC:n karsintojen voittajaa vastaan.


## OFC:n/AFC:n karsinta


Iran selviytyi vierasmaalisäännön perusteella vuoden 1998 MM-kilpailuihin.

## Lähteet
Nainen kadulta

**Nainen kadulta** () on vuonna 1928 ensi-iltansa saanut Henry Kingin ja Sam Taylorin ohjaama yhdysvaltalainen mykkä melodraamaelokuva, jonka pääosissa ovat Norma Talmadge ja Gilbert Roland. *Nainen kadulta* kertoo hyväsydämisestä wieniläisestä prostituoidusta, joka joutuu keskelle kolmiodraamaa ensimmäisen maailmansodan aattona vuonna 1914. *Nainen kadulta* jäi Talmadgen viimeiseksi mykkäelokuvaksi.

*Nainen kadulta* perustuu Denison Cliftin näytelmään (1926) ja Guy de Maupassantin novelliin *Boule de Suif* (1880), joiden pohjalta C. Gardner Sullivan laati elokuvan käsikirjoituksen. Sullivan teki myös elokuvan välitekstit. Elokuvan tuottajina olivat Joseph M. Schenck ja Talmadge, ja tuotantoyhtiönä toimi Joseph M. Schenck Productions. Alun perin Charles Chaplinilla oli elokuvassa lyhyt cameorooli, mutta cameoroolin sisältänyt kohtaus leikattiin pois elokuvasta.

*Nainen kadulta* sai Yhdysvaltain ensi-iltansa 21. lokakuuta vuonna 1928. Suomessa elokuva ilmestyi elokuvateattereihin 4. helmikuuta vuonna 1929. Muualla Euroopassa elokuva sai ensi-iltansa vuosien 1929 ja 1930 aikana. United Artists toimi elokuvan levittäjänä. *Nainen kadulta* ei ollut yleisömenestys United Artistsin senaikaisten levitysongelmien takia. Elokuvan kokonaan säilynyttä kopiota säilytetään Yhdysvaltain kongressin kirjaston elokuva-arkistossa. *Nainen kadulta* esitettiin 18. heinäkuuta vuonna 2010 San Franciscon mykkäelokuvajuhlilla.

## Näyttelijät

## Lähteet

## Aiheesta muualla

* 
* 
* 
* ''Nainen kadulta'' Silent eran sivustolla 
* ''Nainen kadulta'' TCM Movie Databasessa
Viljo Juntunen

**Viljo Juntunen** (s. 1944 Polvijärvi) on suomalainen teologian tohtori ja rovasti. Hän toimi Suomen Rauhanyhdistysten Keskusyhdistyksen (SRK) johtokunnan puheenjohtajana vuosina 2014–2017. 

Oulussa asuva Juntunen kirjoitti ylioppilaaksi Joensuussa ja opiskeli sen jälkeen teologiaa Helsingin yliopistossa. Hänellä ei ole vanhoillislestadiolaista perhetaustaa, vaan Juntunen liittyi liikkeeseen vasta lukioikäisenä. Tohtoriksi hän väitteli vuonna 1997 aiheenaan Uuden testamentin selitysoppi. Juntunen on toiminut muun muassa Ranuan kirkkoherrana lähes 35 vuoden ajan sekä 13 vuotta Kemin rovastikunnan lääninrovastina. Juntunen on kuulunut SRK:n johtokuntaan vuodesta 1989 lähtien, ja Pyhäjoen suviseuroissa kesäkuussa 2014 hänet valittiin johtokunnan puheenjohtajaksi Olavi Voittosen seuraajaksi. Voittonen oli toiminut puheenjohtajana vuodesta 2007 alkaen. Kesäkuussa 2017 Juntunen ilmoitti jättävänsä SRK:n johtokunnan puheenjohtajuuden Porin suviseurojen yhteydessä.

## Lähteet
Johan Frosterus (Kalajoen kirkkoherra)

**Johan Frosterus** (26. lokakuuta 1751 Haukipudas – 24. tammikuuta 1838 Kalajoki) oli suomalainen kirkkoherra.

Frosteruksen vanhemmat olivat Haukiputaan kappalainen Erik Frosterus ja hänen ensimmäinen puolisonsa Sofia Elisabet Patkull. Hän kävi Oulun triviaalikoulua ja pääsi ylioppilaaksi Turussa 1767. Turun akatemiassa opiskellut Frosterus vihittiin papiksi 1771. Hänestä tuli teologian kunniatohtori 1827.

Frosterus toimi isänsä apulaisena Haukiputaalla 1771 ja hän oli Kärsämäen kappalaisena vuodesta 1774 alkaen. Frosterus oli Pudasjärven kirkkoherrana 1786–1809 ja Kalajoen kirkkoherrana 1809–1838. Hän sai rovastin arvon 1805 ja hän oli Raahen lääninrovastina vuodesta 1824 alkaen. Venäjän keisari Aleksanteri I vieraili Suomen-matkansa aikana Frosteruksen luona Kalajoen pappilassa syyskuussa 1819.

Frosterus oli naimisissa 1774–1792 Maria Westzynthiuksen (k. 1792) kanssa ja 1794-1837 Anna Beata Humblen (k. 1837) kanssa. Hänen poikiaan olivat Ilmajoen kirkkoherra Erik Johan Frosterus (1776–1826), Vaasan ja Mustasaaren kirkkoherra, professori, teologian tohtori Benjamin Frosterus (1792–1856) ja Kuopion piispa Robert Valentin Frosterus (1795–1884).

## Teoksia
* *Muutamia kristillisiä virsiä*. Hjelt, Turku 1826
* *Käsikirja kristillisyyden opissa*. 1829

## Lähteet
*  Luettu 6.7.2014.
* Kirjastovirman henkilögalleria : Johan Frosterus 

### Viitteet
Luettelo Wimbledonin sekanelinpelin voittajista

Wimbledonin tennisturnaus on vuosittain järjestettävä tennisturnaus, joka pelataan ruohokentillä All England Lawn Tennis and Croquet Clubilla Wimbledonin taajamassa Lontoossa, Englannissa. 

## Voittajat

## Lähteet
* 

### Viitteet
Erik Rönnholm

**Raoul Erik ”Erkki” Rönnholm** (18. syyskuuta 1923 Helsinki – 15. syyskuuta 2010 Hyvinkää) oli suomalainen keskimatkojen juoksija. 

Rönnholm juoksi vuoden 1951 Kalevan kisoissa hopeaa Ilmari Taipaleen takana sekä vuonna 1945 pronssia ja 1951 hopeaa 4&nbsp;×&nbsp;400 metrillä Helsingin Kullervon väreissä. TUL:n mestaruuksia hänelle kertyi viesteissä yhdeksän ja yksilömatkoilla viisi. Ilman yhtään maaotteluedustusta Rönnholm valittiin Helsingin vuoden 1952 olympialaisiin 800 metrille, jossa hän putosi alkuerissä. Omat ennätykset olivat 400 metrillä 50,4 ja 800 metrillä 1.54,0.

Seuratasolla Rönnholm edusti Helsingin Kullervoa. Ammatiltaan Rönnholm oli työkalujyrsijä.

Hänen serkkunsa oli 1960- ja 1970-lukujen maajoukkuekoripalloilija Kari Rönnholm.

## Lähteet

## Aiheesta muualla
*
Väärät miehet

**Väärät miehet** () on brittiläisen yleisradioyhtiön BBC:n ja yhdysvaltalaisen tilausvideopalvelu Hulun tuottama komedia- ja draamasarja, jonka ensimmäinen jakso esitettiin BBC Two -televisiokanavalla 24. syyskuuta 2013. Sarjan ovat luoneet sen pääosia näyttelevät James Corden ja Mathew Baynton.

Suomessa sarjan ensimmäisen tuotantokauden esittäminen alkoi Yle TV2:lla 3. heinäkuuta 2014 ja toisen kauden 3. helmikuuta 2015.

## Juoni
Sam Pinkett (Mathew Baynton) ja Phil Bourne (James Corden) viettävät tylsää virkamieselämää. Sam näkee auto-onnettomuuden ja vastaa onnettomuuspaikalta löytyneeseen puhelimeen. Puhelun seurauksena he joutuvat keskelle alamaailman välienselvittelyä ja muuta juonittelua.

## Näyttelijät

## Jaksot
### Ensimmäinen tuotantokausi


### Toinen tuotantokausi
Britannissa toinen tuotantokausi esitettiin kahtena jaksona.


## Lähteet

## Aiheesta muualla
* Ylen kotisivut sarjalle
Knaresborough

**Knaresborough** on noin  asukkaan vanha markkinakaupunki Harrogaten hallintopiirissä Pohjois-Englannin Yorkshiressä. Kaupunki sijaitsee Niddjoen varrella, ja siellä on 1100-luvulla rakennettu linna, Knaresborough Castle.

## Tunnettuja kaupunkilaisia
*Hugh de Morville, joka murhasi neljän ritarin kanssa Canterburyn arkkipiispan Thomas Becketin 29. joulukuuta 1170.
*Mother Shipton, joka oli profeetta. Hänen ennustuksistaan on kirjallisia muistiinpanoja. Hän syntyi vuonna 1488 luolassa, joka on vieläkin suosittu turistikohde (*Mother Shipton’s Cave*).
*Blind Jack (Sokea Jack), joka oli oikealta nimeltään John Metcalf. Hän sokeutui kuusivuotiaana, mutta siitä huolimatta hän rakensi 1700-luvulla useita teitä ja siltoja.

## Aiheesta muualla

## Lähteet
Gilbert Roland

**Gilbert Roland** (oikealta nimeltään **Luis Antonio Dámaso de Alonso**; 11. joulukuuta 1905 Ciudad Juárez, Chihuahua &ndash; 15. toukokuuta 1994 Beverly Hills, Kalifornia) oli meksikolaissyntyinen yhdysvaltalainen näyttelijä.

## Elämä ja ura
### Ura
Meksikon Ciudad Juárezissa syntynyt Luis Antonio Dámaso de Alonso aikoi alun perin ryhtyä isänsä tapaan härkätaistelijaksi. Perhe muutti Yhdysvaltain Texasissa sijaitsevaan El Pasoon Meksikon vallankumouksen aikana, ja de Alonso kiinnostui näyttelemisestä, kun hänet otettiin sattumalta avustajaksi elokuvaan. Hän kehitti Gilbert Roland -taiteilijanimensä kahden lempinäyttelijänsä, John Gilbertin ja Ruth Rolandin, nimistä. Roland tuli myöhemmin tunnetuksi ”latinorakastajan” rooleistaan.

Rolandin ensimmäinen suuri elokuvarooli oli romanttisessa komediassa *[[Ylioppilasheila]]* (1925), jossa hänen vastanäyttelijänään oli Clara Bow. Roland ja Bow olivat lyhyen aikaa kihloissa. 1920-luvun lopulla hän näytteli neljässä Norma Talmadgen elokuvassa, jotka olivat *[[Camille (vuoden 1926 elokuva)|Camille]]* (1926), *[[Kyyhkynen (elokuva)|Kyyhkynen]]* (1927), *[[Nainen kadulta]]* (1928) ja *[[New Yorkin öitä]]* (1929). Rolandille ja Talmadgelle kehittyi rakkaussuhde, joka kesti vuoden 1932 loppuun. Roland esiintyi myöhemmin useasti yhdysvaltalaiselokuvien espanjankielisissä versioissa.

1940-luvulta alkaen kriitikot alkoivat kiinnittää huomiota Rolandin näyttelijäntaitoihin, ja ylistivät hänen roolisuorituksiaan elokuvissa *[[Yö Kuuban yllä]]* (1949), *[[Särkyneiden haaveiden kaupunki]]* (1952), *[[Vihan lahti]]* (1953) ja *[[Cheyenne (elokuva)|Cheyenne]]* (1964). Roland sai kaksi parhaan miessivuosan Golden Globe -ehdokkuutta vuosina 1953 ja 1965 elokuvista *Särkyneiden haaveiden kaupunki* ja *Cheyenne*. 1940-luvun puolesta välistä alkaen Roland näytteli suosittua The Cisco Kidiä sen omassa elokuvasarjassaan. Roland teki viimeisen elokuvaroolinsa vuonna 1982. 1950-luvun puolesta välistä alkaen Roland alkoi esiintyä televisiossa. Hän teki vierailevia rooleja muun muassa televisiosarjoihin *[[Hitchcock esittää]]*, *[[Gunsmoke]]* ja *[[Bonanza]]*. Näyttelijänuransa aikana Roland esiintyi yli 100:ssa elokuvassa ja yli 30:ssa televisiotuotannossa.

Roland sai elokuvaurastaan ja työstään viihdeteollisuuden hyväksi tähden Hollywoodin Hollywood Walk of Famelle osoitteeseen 6730 Hollywood Boulevard 8. helmikuuta vuonna 1960.

### Yksityiselämä
Gilbert Roland oli elämänsä aikana kahdesti aviossa. Hän avioitui näyttelijä Constance Bennettin kanssa 20. huhtikuuta vuonna 1941, mutta heidän avioliittonsa päättyi eroon 13. kesäkuuta vuonna 1945. He saivat kaksi lasta, Lorindan ja Gylin. Roland avioitui toisen kerran Guillermina Cantún kanssa 12. joulukuuta vuonna 1954. Heidän avioliittonsa kesti aina Rolandin kuolemaan toukokuuhun 1994 asti.

Gilbert Roland kuoli syöpään 88-vuotiaana Kalifornian Beverly Hillsissä 15. toukokuuta vuonna 1994. Roland tuhkattiin, ja hänen tuhkansa siroteltiin mereen.

## Valikoitu filmografia

## Lähteet

## Aiheesta muualla

* 
* 
*
Molly Quinn

**Molly Caitlyn Quinn** (s. 8. lokakuuta 1993 Texarkana, Texas) on yhdysvaltalainen näyttelijä. Hänen tunnetaan ehkä parhaiten Alexis Castlen roolista televisiosarjassa *[[Castle (televisiosarja)|Castle]]*. Quinn on esiintynyt sivuosissa muun muassa elokuvissa *[[Tule omakseni]]* (2009) ja *[[Millerit]]* (2013). Hänellä on myös ollut rooli elokuvassa *[[Avalon High]]* (2010). Animaatiosarjassa *[[Winx-klubi]]* Quinn ääninäyttelee Bloom-keijua.

## Ura
Quinn aloitti näyttelijänuran vuonna 2007 pienellä roolilla komediaelokuvassa *[[Walk Hard: The Dewey Cox Story]]*.

Vuosina 2009–16 Quinn näytteli päähenkilön tytärtä Alexis Castlea televisiosarjassa *[[Castle (televisiosarja)|Castle]]*.

Vuodesta 2011 lähtien Quinn on toiminut Bloom-keijun englanninkielisenä äänenä Winx-klubin eri animaatiosarjoissa. Samana vuonna hän toimi kertojana *[[Varjojen kaupungit]]* -kirjasarjan neljännen osan (*[[Langenneiden enkelten kaupunki]]*) äänikirjassa.

Vuonna 2015 Quinn esitti Hermione Grangeria YouTubessa *Princess Rap Battle* -nimiseen projektiin kuuluvassa musiikkivideossa. Sitä on katseltu yli 31 miljoonaa kertaa vuoden 2018 heinäkuuhun mennessä.

### Filmografia

## Lähteet

## Aiheesta muualla

* 
*
Neville Hall

**Neville Hall** (s. 1962 Wellington) on uusiseelantilainen säveltäjä, joka on asunut Sloveniassa vuodesta 1993. Hän opiskeli sävellystä John Elmslyn ja John Rimmerin johdolla Aucklandin yliopistossa vuosina 1987–91 ja sai sieltä musiikin maisterin arvon. Hän sai tämän jälkeen opetusta Franco Donatonilta Accademia Musicale Chigianassa Italiassa vuonna 1992. Hall on saanut monia palkintoja Uudessa-Seelannissa, Italiassa ja Sloveniassa. 

Hallin sävellystuotanto koostuu pääasiassa orkesteri- ja kamarimusiikkiteoksista, joita on esitetty eri puolilla maailmaa. Hallilla oli Chamber Music New Zealandin säveltäjäresidenssi vuonna 1995, ja hän toimi Slowind-festivaalin taiteellisena johtajana 2005.

## Lähteet
USS Savannah (CL-42)

**USS Savannah** (runkonumero CL-42) oli Yhdysvaltain laivaston vuonna 1938 palvelukseenotettu Brooklyn-luokan kevyt risteilijä, joka toisessa maailmansodassa suojasi saattueita sekä tuki tykistöllään maihinnousuja. Alus poistettiin palveluksesta 1947 ja romutettiin 1966.

## Valmistus

Alus tilattiin New York Shipbuilding Corporationilta Camdenista New Jerseystä, missä köli laskettiin 31. toukokuuta 1934. Alus laskettiin vesille 8. toukokuuta 1937 kumminaan Georgian senaattori Richard B. Russell Jr:n lapsenlapsi Jayne Maye Bowden ja otettiin palvelukseen 10. maaliskuuta 1938 Philadelphian laivastontelakalla ensimmäisenä päällikkönään Robert C. Griffin.

## Palvelus
Koeajojen päätyttyä alus lähti keväällä Kuubaan ja Haitille palaten 3. kesäkuuta Philadelphiaan, jossa se siirrettiin telakalle Rocklandin edustalla Mainessa suoritetuissa koeajoissa havaittujen muutostarpeiden vuoksi. Alus lähti 26. syyskuuta Philadelphiasta Euroopassa kytevän sodan vuoksi ja saapui 4. lokakuuta Portsmouthiin evakuoidakseen tarvittaessa Yhdysvaltain kansalaisia. Münchenin sopimus kuitenkin laukaisi jännityksen ja alus palasi Norfolkiin 18. lokakuuta. Se osallistui talvisotaharjoitukseen Karibialla, minkä jälkeen alus vieraili Savannahissa 12.-20. huhtikuuta 1939. Alus lähti 26. toukokuuta Norfolkista läpäisten Panaman kanavan 1. kesäkuuta. Se saapui 17. kesäkuuta San Diegoon, mistä alus pian siirtyi edelleen Long Beachiin.

Alus liitettiin operaatio Torchin läntisen maihinnousuosastoon kontra-amiraali Monroe Kellyn pohjoiseen maihinnousuryhmään. Se lähti 24. lokakuuta 1942 Norfolkista ja liittyi neljä päivää myöhemmin ryhmäänsä noin 450 merimailia eteläkaakkoon Cape Racesta.

*Savannah* oli ensimmäinen Yhdysvaltain laivaston alus, joka avasi tulen 9. syyskuuta Salernonlahdelta saksalaisten asemiin. Aluksen tykkituli tuhosi rautatiepatterin sekä pakotti panssarijoukot vetäytymään. Aluksen tykkitorniin osui 11. syyskuuta radio-ohjattu pommi, joka läpäisi kolme kantta ennen räjähtämistä. Aluksen pohja repesi ja kylkeen tuli aukko. Puoli tuntia myöhemmin räjähti tykkihuoneessa. Miehistö sai vuodon ja tulipalon hallintaan sekä oikaistua vuodon aiheuttaman kallistuman. Hinaajien *Hopin* ja *Morenon* avustamana alus lähti omin konein Maltalle, jonne se saapui 12. syyskuuta. Aluksella sai surmansa 197 miestä ja 15 loukkaantui vaikeasti.

Alus siirrettiin reserviin 22. huhtikuuta 1946 ja poistettiin palveluksesta 3. huhtikuuta 1947. Se poistettiin alusluettelosta 1. maaliskuuta 1959 ja myytiin 25. tammikuuta 1966 romutettavaksi Bethlehem Steel Companylle.

## Lähteet
*
*
*

### Viitteet
Gianni Pittella

**Gianni Pittella** (s. 19. marraskuuta 1958 Lauria, Potenzan maakunta) on italialainen poliitikko ja Euroopan parlamentin jäsen vuodesta 1999. Hän toimi parlamentin varapuhemiehenä 2009–2014 ja on ollut sosialistien ja demokraattien ryhmän puheenjohtaja heinäkuusta 2014. Pittella edustaa Italian Demokraattista puoluetta.

Vuosina 1999–2002 Pittella oli Euroopan parlamentin Armenian, Azerbaidžanin ja Georgian parlamentaarisen yhteistyövaliokunnan valtuuskunnan varapuheenjohtaja. Hän on ollut budjettivaliokunnan (1999–2009), sisämarkkina- ja kuluttajansuojavaliokunnan (2009–2012) sekä kulttuurivaliokunnan (2012–2014) jäsen.

## Lähteet

## Aiheesta muualla
* Gianni Pittella Euroopan parlamentin sivuilla
* Gianni Pittellan verkkosivut
Köpi Koski & Projekti

**Köpi Koski & Projekti** on suomalainen tanssiyhtye, joka on perustettu vuonna 1977.

## Kokoonpano
* Raimo Haapanen – rummut & trumpetti 
* Esko Kangasjärvi – midihaitari 
* Jorma Kangasjärvi – kitara 
* Köpi Koski – laulu & saksofonit 

## Diskografia
* Raikulihumppaa 1 (1978)
* Raikulihumppaa 2 (1980)
* Tanssilava tunnelmia
* Kuin lintu taivaan (1986)
* Kesäyö (1989)
* Tuuli soi (1997)
* Kaunein hetki (2000)
* Tansseissa tavataan (2005)
* Salainen paikka (2007)
* Kesän jälkeen (2012)

## Lähteet

## Aiheesta muualla

* Kotisivu 
*
Johan Frosterus

**Johan Frosterus** -nimisiä henkilöitä ovat olleet:

* Johan Frosterus (1720–1809), kirjailija ja Sotkamon kirkkoherra.
* Johan Frosterus (1751–1838), Kalajoen kirkkoherra ja lääninrovasti
* Johan Gustaf Frosterus (1826–1901), suomalainen yleisen historian professori
* Johan Carl Emil af Frosterus (1830–1900), suomalainen senaattori
Ranskan ympäriajo 2014

**Ranskan ympäriajo 2014** oli järjestyksessään 101. maantiepyöräilyn Ranskan ympäriajo. Se alkoi Britannian Leedsistä 5. heinäkuuta ja päättyi Pariisiin 27. heinäkuuta 2014. Kilpailu muodostui 21 etapista, yhteispituudeltaan 3&nbsp;664 kilometriä.

Kilpailun suurimpina ennakkosuosikkeina pidettiin Chris Froomea ja Alberto Contadoria. Froome joutui kuitenkin keskeyttämään kaatumisten seurauksena viidennellä etapilla. Contador hävisi samalla, mukulakiviosuuksia sisältäneellä etapilla, yli kaksi ja puoli minuuttia etapilla kolmanneksi sijoittuneelle, kokonaiskilpailun johtoaan vankistaneelle Vincenzo Nibalille. 

Contador joutui keskeyttämään kilpailun kaatumisen seurauksena kymmenennellä etapilla. Etapin voittanut Nibali palasi kokonaiskilpailun johtoon menetettyään Maillot jaune -paidan edellispäivänä Tony Gallopinille. Nibali voitti vielä vuoristossa ajetut 13. ja 18. etapin sekä kokonaiskilpailun lopulta 7 minuutin 37 sekunnin erolla Jean-Christophe Péraudiin, nuorten kilpailun voittanut Thibaut Pinot sijoittui kolmanneksi. Pistekilpailun voitti Peter Sagan, mäkikirikilpailun Rafał Majka ja joukkuekilpailun Ag2r-La Mondiale.

## Lopputulokset
Lähde: Le Tour

### Kokonaiskilpailu

### Pistekilpailu

### Mäkikirikilpailu

### Nuorten kilpailu

### Joukkuekilpailu

## Osallistuneet joukkueet
Kilpailussa olivat mukana seuraavat 22 joukkuetta:
*UCI Pro -joukkueet: Ag2r-La Mondiale, Astana Team, Belkin Pro Cycling Team, BMC Racing Team, Cannondale Pro Cycling Team, Team Europcar, FDJ.fr, Garmin-Sharp, Giant-Shimano, Katjuša, Lampre-Merida, Lotto-Belisol, Movistar Team, Omega Pharma-Quick Step, Orica-GreenEDGE, Team Tinkoff-Saxo, Team Sky, Trek Factory Racing
*UCI Continental Circuits -joukkueet: Bretagne-Séché Environnement, Cofidis, IAM Cycling, Team NetApp-Endura

## Etapit
Etapit 1–11 Ranskan ympäriajossa 2014Etapit 12–21 Ranskan ympäriajossa 2014
Lähde: Cyclingnews

## Kilpailujen kehittyminen
Lähde: Le Tour

* Pistekilpailussa kolmantena ollut Bryan Coquard kantoi toisella etapilla Maillot vert -paitaa, koska pistekilpailun kärkikaksikosta Marcel Kittelillä oli kokonaiskilpailun ja Peter Saganilla nuorten kilpailun johtajan paita.
* Nuorten kilpailussa toisena ollut Romain Bardet kantoi kolmannella, neljännellä ja viidennellä etapilla Maillot blanc -paitaa, koska nuorten kilpailua johtaneella Peter Saganilla oli pistekilpailun johtajan paita.
* Nuorten kilpailussa toisena ollut Michał Kwiatkowski kantoi kuudennella, seitsemännellä ja kahdeksannella etapilla Maillot blanc -paitaa, koska nuorten kilpailua johtaneella Peter Saganilla oli pistekilpailun johtajan paita.
* Mäkikirikilpailussa toisena ollut Joaquim Rodríguez kantoi 14. etapilla Maillot à pois -paitaa, koska mäkikirikilpailua johtaneella Vincenzo Nibalilla oli kokonaiskilpailun johtajan paita.

## Lähteet

## Aiheesta muualla
Kutchin piirikunta

**Kutchin piirikunta** (, ) on yksi Gujaratin osavaltion 33 piirikunnasta. Piirikunta rajautuu etelästä ja lännestä Kutchinlahteen, pohjoisesta Pakistanin Sindhin provinssiin ja idästä Banaskanthan, Patanin, Surendranagarin ja Morbin piirikuntiin.

Kutchin piirikunnassa oli vuoden 2011 väestönlaskennassa 2&nbsp;092&nbsp;371 asukasta.

## Lähteet
Pohjanmaan tuomiokunta

**Pohjanmaan tuomiokunta** oli keskiajalla ja uuden ajan alussa Pohjanmaan ainoa tuomiokunta. Vasta vuonna 1648 Pohjanmaa jaettiin kahteen tuomiokuntaan, Oulun läänin tuomiokuntaan ja Vaasan läänin tuomiokuntaan. Mutta jo 1653 tuomiokunnat yhdistettiin jälleen yhdeksi Pohjanmaan tuomiokunnaksi. Vuosina 1676–1680 Pohjanmaalla toimi kaksi tuomaria, Bengt Rosenhane ja Kristoffer Gyllenstierna, mutta tuomiokunnan aluetta ei silti ollut jaettu kahtia. Vuonna 1680 tapahtuneessa tuomioistuinlaitoksen uudistustyössä Pohjanmaan tuomiokunta jaettiin kahtia, jolloin muodostuivat Pohjois-Pohjanmaan tuomiokunta ja Etelä-Pohjanmaan tuomiokunta.

## Lähteet
* Holmberg, Håkon et al.: *Suomen tuomiokunnat ja kihlakunnantuomarit,* Suomen kihlakunnantuomarien yhdistys 1959.

### Viitteet
Valkoevätörö

**Valkoevätörö** (*Romanogobio albipinnatus*) on Euroopassa Mustaanmereen ja Kaspianmereen laskevissa joissa elävä särkikalalaji, joka on Suomessa havaittu vieraslajina.

Valkoevätörö on pienikokoinen pohjalla elävä kala. Se muistuttaa paljon tavallista töröä (*Gobio gobio*), mutta valkoevätörön evät ovat vaaleammat kuin törön pilkkurivien kirjailemat selkä- ja pyrstöevät. 

Laji tavattiin Suomessa ensimmäisen kerran Saimaan kanavassa vuonna 2014. Suurin Suomessa pyydetty valkoevätörö on ollut 9,5 cm pitkä.

## Lähteet

## Aiheesta muualla
*
Ruotsin Superliiga

**Ruotsin Superliiga** ()

* Ruotsin Superliiga (miesten salibandy)
* Ruotsin Superliiga (naisten salibandy)
Kymenkartanon läänin ja Lappeen kihlakunnan tuomiokunta

**Kymenkartanon läänin ja Lappeen kihlakunnan tuomiokunta** oli Turun hovioikeuspiiriin kuulunut kihlakunnantuomarin virka-alue. Alueen tuomiokuntajaossa tapahtui 1600-luvulla sellaiset muutokset, että Kymenkartanon läänin itäosa eli Vehkalahti ja Virolahti oli 1646–1652 omana tuomiokuntanaan. Vuonna 1653 muodostettiin Kymenkartanon tuomiokunta osista Porvoon tuomiokuntaa ja Lappeen tuomiokuntaa.

Kymenkartanon lääni koostui ennen vuotta 1680 seuraavista pitäjistä:
* Elimäki
* osa Lapinjärven pitäjää; pitäjän muut osat kuuluivat Porvoon lääniin
* Pyhtää
* Valkeala
* Vehkalahti
* Virolahti

Kymenkartanon lääniin yhdistettiin 1680 myös Lappeen kihlakunta. Yhdistämisen tuloksena muodostuneeseen uuteen tuomiokuntaan kuului kahdeksan pitäjää:
* Elimäki; se siirrettiin 1681 toiseen tuomiokuntaan
* Kymi
* Lapinjärvi
* Lemi
* Pyhtää
* Valkeala
* Vehkalahti
* Virolahti

Isonvihan (1713–1721) aikana tuomiokunnassa pidettiin viimeiset käräjät ennen keskeytystä kesällä 1712 ja oikeudenkäyntitoiminta aloitettiin uudelleen helmikuun lopulla 1722. Vuonna 1721 solmitussa rauhansopimuksessa tuomiokunta menetti vain pienen osan alueestaan Venäjälle. Kesäkuussa 1722 Turun hovioikeus määräsi tuomiokunnan tuomarin pitämään huolta myös Säkkijärven oikeudenhoidosta. Seuraavan vuoden alusta alkaen Säkkijärvi liitettiin tuomiokuntaan Lappeen–Joutsenon käräjäkunnan osana. Pikkuvihan (1742–1743) aikana ei käräjiä ilmeisesti järjestetty tai sitten näiden vuosien tuomiokirjat ovat tuhoutuneet, sillä niitä ei ole säilynyt nykypäiviin saakka. Vuoden 1743 rauhansopimuksen perusteella osa tuomiokunnan alueesta luovutettiin Venäjälle. Jäljelle jäänyt osa yhdistettiin Porvoon läänin kanssa uudeksi tuomiokunnaksi 1750 ja näin muodostui Porvoon ja Kymin kihlakuntien tuomiokunta.

## Lähteet
Etapit 1–11 Ranskan ympäriajossa 2014

Ranskan ympäriajon 2014 etappien 1–11 tulokset.
## 1. etappi
### 5. heinäkuuta, [[Leeds]]–[[Harrogate]] ([[Britannia]]), 190.5 km

**1. etapin tulokset**

**Kokonaistilanne 1. etapin jälkeen**

## 2. etappi
### 6. heinäkuuta, [[York]]–[[Sheffield]] (Britannia), 201 km

**2. etapin tulokset**

**Kokonaistilanne 2. etapin jälkeen**

## 3. etappi
### 7. heinäkuuta, [[Cambridge]]–[[Lontoo]] (Britannia), 155 km

**3. etapin tulokset**

**Kokonaistilanne 3. etapin jälkeen**

## 4. etappi
### 8. heinäkuuta, [[Le Touquet|Le Touquet-Paris-Plage]] – [[Lille Métropole]], 163,5 km

**4. etapin tulokset**

**Kokonaistilanne 4. etapin jälkeen**

## 5. etappi
### 9. heinäkuuta, [[Ypres]] ([[Belgia]]) – [[Arenberg Trench|Arenberg Porte du Hainaut]], 155,5 km

**5. etapin tulokset**

**Kokonaistilanne 5. etapin jälkeen**

## 6. etappi
### 10. heinäkuuta 2014, [[Arras]]–[[Reims]], 194 km

**6. etapin tulokset**

**Kokonaistilanne 6. etapin jälkeen**

## 7. etappi
### 11. heinäkuuta 2014, [[Épernay]]–[[Nancy]], 234,5 km

**7. etapin tulokset**

**Kokonaistilanne 7. etapin jälkeen**

## 8. etappi
### 12. heinäkuuta 2014, [[Tomblaine]] – [[Gérardmer|Gérardmer La Mauselaine]], 161 km

**8. etapin tulokset**

**Kokonaistilanne 8. etapin jälkeen**

## 9. etappi
### 13. heinäkuuta 2014, [[Gérardmer]]–[[Mulhouse]], 170 km

**9. etapin tulokset**

**Kokonaistilanne 9. etapin jälkeen**

## 10. etappi
### 14. heinäkuuta 2014, [[Mulhouse]] – [[La Planche des Belles Filles]], 161,5 km

**10. etapin tulokset**

**Kokonaistilanne 10. etapin jälkeen**

## 11. etappi
### 16. heinäkuuta 2014, [[Besançon]]–[[Oyonnax]], 187,5 km

**11. etapin tulokset**

**Kokonaistilanne 11. etapin jälkeen**

## Lähteet
Sergei Eremenko

**Sergei Eremenko** (, s. 6. tammikuuta 1999 Pietarsaari, Suomi) on suomenvenäläinen jalkapalloilija, joka edustaa Veikkausliigassa pelaavaa Jaroa. Pelipaikaltaan hän on keskikenttäpelaaja. Eremenkolla on myös Suomen kansalaisuus, mutta hän on valinnut maajoukkueekseen Venäjän maajoukkueen.

Eremenko on Jaron kasvatti. Hän teki ensiesiintymisensä Veikkausliigassa 15-vuotiaana 6. heinäkuuta 2014 hänen isänsä Alexei Eremenkon, Jaron silloisen päävalmentajan, vaihdettua hänet kentälle 1–2 kotitappiossa Vaasan Palloseuraa vastaan. Kaudella 2015 Eremenko pelasi Jaron edustusjoukkueessa 19 Veikkausliiga-ottelua ja vietti aikaa myös JBK:ssa lainalla, jossa hän pelasi kolme ottelua Kakkosessa. Jaro putosi kaudeksi 2016 Ykköseen, jossa Eremenko pelasi 11 ottelua.

Elokuussa 2016 Eremenko siirtyi sveitsiläiseen Baseliin pelaten kauden 2016–2017 seuran juniorijoukkueessa. Tammikuussa 2018 Eremenko siirtyi latvialaiseen Spartaks Jūrmalaan, josta hänet lähetettiin lainalle venäläiseen Spartak Moskovaan. Tammikuussa 2019 Eremenko siirtyi lainalle Veikkausliigan SJK:hon. Eremenko kutsuttiin takaisin Latviaan heinäkuussa 2019. Heinäkuussa 2021 Eremenko palasi Veikkausliigaan lainasopimuksella AC Ouluun. Kauden 2022 Eremenko pelasi HIFK:n paidassa ennen vakituista siirtoaan kasvattajaseuraansa Jaroon maaliskuussa 2023.

Eremenko on edustanut Suomea junioritasolla. Maaliskuussa 2018 hän ilmoitti edustavansa jatkossa Venäjää. FIFA hyväksyi virallisesti edustusoikeuden siirron huhtikuussa 2018.

Eremenkon veljet Alexei Eremenko Jr. ja Roman Eremenko ovat myös ammattilaisjalkapalloilijoita.

## Kirjallisuutta
* 

## Lähteet
Klas

**Klas** on ruotsalainen miehen etunimi. Saksalaisen, myös Suomessa esiintyvän Klaus-nimen tavoin se on alku­perältään lyhentynyt muoto nimestä Nikolaus.  Useista Suomen historian henkilöistä, joiden nimi on ollut Klas, käytetään suomen­kielisessä kirjallisuudessa vakiintuneesti nimeä Klaus. Klasin nimipäivä on suomen­ruotsalaisen kalenterin mukaan 7. heinäkuuta

Suomessa nimi Klas on Digi- ja väestötietoviraston tietojen mukaan annettu heinäkuuhun 2025 mennessä 1125 henkilölle.

## Tunnettuja Klas-nimisiä

* Klas Pontus Arnoldson (1844–1916), ruotsalainen kirjailija, journalisti ja poliitikko, Nobelin rauhanpalkinnon saaja
* Klas Dahlbeck (s. 1991), ruotsalainen jääkiekkoilija
* Klas Ekeblad (1708–1771), ruotsalainen kreivi ja valtaneuvos, Turun akatemian rehtori ja kansleri
* Klas Eklund (s. 1952), ruotsalainen taloustieteilijä
* Klas Eriksson Fleming (n. 1535–1597), Suomen ja Viron käskynhaltija, valtaneuvos, yliamiraali, nuijasodan talonpoikaiskapinan kukistaja
* Klas Hermansson Fleming (n. 1550–1616) eli ns. *nuori Klaus Fleming*, Turun linnanpäällikkö, historioitsija
* Klas Hermansson Fleming (1649–1685), ruotsalainen maamarsalkka, valtaneuvos, valtionvarainhoitaja ja Lundin yliopiston kansleri
* Klas Larsson Fleming (1592–1644), valtaneuvos, amiraliteettineuvos, Ruotsin laivaston komentaja
* Klas Hjalmar Gyldén (1859–1930), Tampereen kauppaoppilaitoksen perustaja ja johtaja
* Klas Olof Heikel, *Olli Heikinheimo* (1882–1973), suomalainen metsänhoitaja ja professori, Metsäntutkimuslaitoksen johtaja
* Klas Robert Helanen (1864–1929), suomalainen juristi ja senaattori 
* Klas Henriksson Horn (n. 1440–1520), suomalainen laamanni ja valtaneuvos.
* Klas Kristersson Horn  (n. 1518–1566), suomalainen amiraali, vapaaherra ja käskynhaltija
* Klas Ingesson (1968–2014), ruotsalainen jalkapalloilija ja valmentaja 
* Klas Ivars (s. 1937), suomalainen juristi
* Klas Erik Järnefelt (1831–1889), suomalainen pappi ja valtiopäivämies
* Klas Lestander (1931–2023), ruotsalainen ampumahiihtäjä
* Klas Lindström (1920–2009), ruotsalainen jääkiekkoilija
* Klas Lund (s. 1968), ruotsalainen uusnatsi ja rikollinen
* Klas Johan Molander (1724–1799), suomalainen kirkkoherra ja koulumestari
* Klas Moring (1874–1928), suomalainen talousoikeuden professori
* Klas Stening (1868–1952), suomalainen puutarhuri ja puutarha-alan kirjojen tekijä
* Klas Stigzelius (1936–2019), suomalainen yritysjohtaja ja teollisuusneuvos
* Klas Werner Walldén (1865–1918), Tampereen oikeuspormestari
* Klas Östergren (s. 1955), ruotsalainen kirjailija, käsikirjoittaja ja kääntäjä

## Lähteet
Kuopio Maraton

**Kuopio Maraton** on Itä-Suomen suurin yksipäiväinen juoksu/kuntoilutapahtuma, joka kerää vuosittain noin 2 500 osallistujaa. Tapahtuman järjestää Pohjois-Savon Liikunta ja Kuopion Reipas. 

Kuopio Maratonilla on matkoja ja sarjoja kaiken tasoisille kuntoilijoille. Maratonin (42,195 km) ja puolimaratonin (21,1 km) lisäksi tapahtumassa voi osallistua myös kymmenelle kilometrille. Puolimaratonille ja Kympille voi osallistua myös kävellen, ilman ajanottoa. Pienimmille lapsille Kuopio Maratonilla järjestetään 4 ja 2 kilometrin matkat. 

Kuopio Maratonin reitti starttaa Kylpylähotelli Rauhalahden pihalta kohti Särkiniemeä, mistä juoksijat jatkavat kohti Savilahtea. Yliopiston kohdalta matka jatkuu kohti keskustaa. Niiralan ja Linnanpellon kautta reitti kiertää Itkonniemelle, mistä reitti laskeutuu Kuopion Satamaan. Sataman jälkeen juoksijat pääsevät nauttimaan luonnon kauniin Väinölänniemen maisemista, ennen kuin matka jatkuu Haapaniemen ja Särkiniemen rantojen kautta takaisin Rauhalahteen. Reitti on pituudeltaan 21,1 km ja Maratonin juoksevat sen kahdesti. Kuopio Maratonin reitti on kohtuullisen tasainen ja nopea loivine pitkine laskuineen. Kaunis järvimaisema kruunaa kuntoilukokemuksen.

Kuopio Maraton järjestetään perinteisesti syyskuun ensimmäisenä viikonloppuna.

## Rullaluistelu
Juoksun ja kävelyn lisäksi Kuopio Maratonilla voi osallistua myös rullaluistelumaratonille ja -puolimaratonille. Rullaluistelijat voivat luistella sauvojen kanssa tai sauvoitta. Rullaluistelureitti suuntaa Rauhalahdesta kohti Petosta, mistä reitti kääntyy Kaislastenlahteen, jossa sijaitsee maratonin kääntöpaikka. Molemmat reitit luistellaan yhtenä lenkkinä.

## Aiheesta muualla
* Kuopio Maratonin kotisivut
* Ilmoittautuminen Kuopio Maratonille - MyNextRun
Savon tuomiokunta

**Savon tuomiokunta** oli Turun hovioikeuspiiriin kuulunut kihlakunnantuomarin virka-alue. Itä-Suomesta tunnetaan kihlakunnantuomareita 1530-luvulta lähtien. Sitä ennen alimman asteen oikeudenhoidosta oli huolehtinut Viipurin linnan päällikkö. Varhaisin tiedetty Savon kihlakunnantuomari on Jöns Kirjuri, joka hoiti virkaansa 1537–1542. Itä-Suomeen muodostettiin 1500-luvulla kolme tuomiokuntaa: Savon tuomiokunta, Lappeen tuomiokunta ja Äyräpään tuomiokunta. Näistä Savon tuomiokunta jaettiin kahtia 1653 ja näin muodostettiin Pien-Savon eli Vähä-Savon tuomiokunta ja Suur-Savon tuomiokunta.

## Lähteet
USS Massachusetts (BB-59)

**USS Massachusetts** (runkonumero BB-59) oli Yhdysvaltain laivaston South Dakota -luokan taistelulaiva ja on nykyisin museona.

## Valmistus

Alus tilattiin 15. joulukuuta 1938 Bethlehem Steel Corporationin Fore Riverin telakalta, missä köli laskettiin 20. heinäkuuta 1939. Alus laskettiin vesille 23. syyskuuta 1941 kumminaan Charles Francis Adamsin puoliso ja liitettiin laivastoon 12. toukokuuta 1942 Bostonissa ensimmäisenä päällikkönään Francis E. M. Whiting.

## Palvelus
Koeajojen päätyttyä alus lähti 24. lokakuuta 1942 Casconlahdelta Mainesta. Se kohtasi neljä päivää myöhemmin merellä operaatio Torchin läntisen maihinnousuosaston. Alus oli operaatiossa amiraali H. Kent Hewittin lippulaivana. Sen ensimmäinen taistelu alkoi 8. marraskuuta Casablancan edustalla. *Massachusetts*, kaksi risteilijää ja kaksi hävittäjää joutuivat kahden Casablancaa suojaavan raskaan rannikkopatterin tuleen. Samaan aikaan Casablancan satamassa oli keskeneräinen Vichyn Ranskan laivaston taistelulaiva *[[FS Jean Bart (1940)|Jean Bart]]*, jonka kahdesta 15 tuuman tykkitornista vain toinen oli asennettuna paikoilleen. Seuranneessa taistelussa *Jean Bartiin* osui viisi *Massachusettsin* 16 tuuman kranaattia, jolloin sen ainoa raskas tykkitorni vaurioitui toimintakelvottomaksi. Tämän jälkeen Yhdysvaltain laivaston alukset keskittivät tulensa satamassa olleisiin muihin aluksiin, jolloin kaksi hävittäjää ja kevyt risteilijä upposivat. Alus tulitti vielä rannikkopattereita räjäyttäen ampumatarvikevaraston. *Massachusetts* ampui taistelussa 786 kappaletta 16 tuuman kranaatteja, joita oli alun alkaen ollut mukana 800. Tulitauon jälkeen alus lähti 12. marraskuuta Yhdysvaltoihin, jossa se valmistautui siirtymään Tyynellemerelle.

Alus poistettiin palveluksesta 27. maaliskuuta 1947 ja alusluettelosta 1. kesäkuuta 1962. Alus on ollut 14. elokuuta 1965 alkaen museona Battleship Covessa Massachusettsissa.

## Lähteet
*
*

### Viitteet

## Aiheesta muualla
Søren Bobach

**Søren Bobach** (s. 25. huhtikuuta 1989 Silkeborg, Tanska) on tanskalainen suunnistaja. Trentinon maailmanmestaruuskilpailuissa 2014 Bobach voitti sprintin maailmanmestaruuden ja sijoittui sprinttiviestissä hopealle. Kahtena seuraavana vuonna hän voitti sprinttiviestissä maailmanmestaruuden. Vuoden 2016 EM-kilpailuissa hän sai sprinttiviestissä hopeaa. Vuonna 2014 Bobach voitti yhden maailmancupin osakilpailun ja sijoittui kokonaiskilpailussa yhdeksänneksi.

Juniorien maailmanmestaruuskilpailuissa Bobach on voittanut maailmanmestaruuden keskimatkalla 2006 ja saavuttanut hopeaa pitkällä matkalla 2009 sekä pronssia sprintissä ja keskimatkalla 2008 sekä viestissä 2009. Bobach oli vuonna 2011 mukana Halden SK:n joukkueessa voittamassa Jukolan viestiä. Nykisin hän edustaa seuratasolla tanskalaista OK Pan Århusia ja myös asuu Aarhusissa.

Søren Bobachin sisko Ida Bobach on myös suunnistaja.

## Lähteet
* http://runners.worldofo.com/sorenbobach.html

### Viitteet

## Aiheesta muualla
* http://bobach.eu/
* https://twitter.com/SorenBobach